Odločba Komisije

z dne 25. marca 1997

o načelnem priznavanju popolnosti dokumentacije, predložene v podroben pregled zaradi možne vključitve Pseudomonas chlororaphis v Prilogo I Direktive Sveta 91/414/EGS o dajanju fitofarmacevtskih sredstev v promet

(Besedilo velja za EGP)

(97/248/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet1, kakor je bila nazadnje spremenjena z Direktivo Komisije 96/68/ES2, in zlasti člena 6(3) Direktive,

ker je Direktiva Sveta 91/414/EGS predvidela razvoj seznama Skupnosti aktivnih snovi, ki so registrirane za vključitev v fitofarmacevtska sredstva;

ker je 15. decembra 1994 Svenska Lantmännen švedskim organom predložila dokumentacijo o aktivni snovi Pseudomonas chlororaphis,da bi dosegla vključitev te snovi v Prilogo I k Direktivi;

ker so švedski organi sporočili Komisiji izsledke prvega pregleda popolnosti dokumentacije v zvezi z podatkovnimi in informacijskimi zahtevami iz Prilogi II in, za najmanj eno fitofarmacevtsko sredstvo, ki vsebuje zadevno aktivno snov iz Priloge III k Direktivi; ker so vlagatelji naknadno predložili dokumentacijo Komisiji in drugim državam članicam v skladu z določbami člena 6(2);

ker se je 20. marca 1996 dokumentacija predložila Stalnemu odboru za zdravstveno varstvo rastlin na sestanku delovne skupine "Zakonodaja" Odbora;

ker člen 6(3) Direktive zahteva potrditev na ravni Skupnosti, da dokumentacija načeloma izpolnjuje podatkovne in informacijske zahteve iz Priloge II in, za najmanj eno fitofarmacevtsko sredstvo, ki vsebuje zadevno aktivno snov, iz Priloge III k Direktivi;

ker je tako potrdilo potrebno zato, da se izvrši podrobna ocena dokumentacije ter da imajo države članice možnost odobriti začasno registracijo za fitofarmacevtska sredstva, ki vsebujejo zadevno aktivno snov, ob ustreznem upoštevanju pogojev iz člena 8(1) Direktive in zlasti pogoja, da se podrobno oceni aktivne snovi in fitofarmacevtska sredstva glede na zahteve Direktive;

ker ta odločba ne posega v to, da se od prijavitelja lahko zahtevajo dodatni podatki in informacije, če se med podrobno oceno pokaže, da so ti podatki in informacije potrebni za sprejem odločbe;

ker je med državami članicami in Komisijo dogovorjeno, da bo Švedska izvršila podrobno oceno dokumentacije in sporočila Komisiji, čim prej ali najpozneje v roku enega leta, zaključke svojega pregleda, skupaj s priporočili za vključitev ali nevključitev in vsemi drugimi pogoji v zvezi s tem; ker se bo po prejemu poročila podroben pregled nadaljeval s strokovnim znanjem in izkušnjami iz vseh držav članic v okviru Stalnega odbora za zdravstveno varstvo rastlin;

ker so ukrepi, predvideni s to odločbo, v skladu z mnenjem Stalnega odbora za zdravstveno varstvo rastlin,

SPREJELA NASLEDNJO ODLOČBO:

Člen 1

Dokumentacija, ki jo je Svenska Lantmännen predložil Komisiji in državam članicam z namenom vključitve Pseudomonas chlororaphiskot aktivne snovi v Prilogo I k Direktivi 91/414/EGS, in ki je bila 20. marca 1996 predložena Stalnemu odboru za zdravstveno varstvo rastlin, načelno izpolnjuje zahteve po podatkih in informacijah iz Priloge II, ter zahteve iz Priloge III k Direktivi za eno fitofarmacevtsko sredstvo, ki vsebuje zadevno aktivno snov.

Člen 2

Ta odločba je naslovljena na države članice.

V Bruslju, 25. marca 1997

Za Komisijo

Franz Fischler

Član Komisije

1 UL L 230, 19.8.1991, str. 1.

2 UL L 277, 30.10.1996, str. 25.